כל בית השקעות מפרסם פחות או יותר באותן מילים הכוללות מקצועיות, אמינות וותק וניסיון. אך אתם צריכים לוודא שהוא אכן כזה ושמנהל תיקי ההשקעות מטעמו הוא בעל אותן התכונות:
הדבר החשוב והבסיסי מכולם הוא לבדוק כי יש לבית ההשקעות ולמנהל תיק ההשקעות מטעמו רשיון שניתן על ידי הרשות לניירות ערך.
שקיפות: איך אתם מקבלים מידע ועוקבים אחרי ההשקעות – מהם הכלים שבית ההשקעות מספק לכם למעקב, והאם הם זמינים ומעודכנים בכל שעות היממה.
זמינות אנשי קשר: כאשר אתם מעוניינים ליצור קשר עם בית ההשקעות למי אתם פונים ותוך כמה זמן מקבלים מענה. דרך שירות לקוחות או דרך מנהל תיקים אישי וצמוד, העיקר שהפניה תענה בצורה עניינית ותטופל בהקדם. גם הקשר האישי והתחושה שיש עם מי לדבר חשובים.
בנקים וסניפים איתם בית ההשקעות עובד. חשבון השקעות בבנק מקומי יהיה בבנק וסניף לפי בחירתכם ברוב המקרים. חשבון השקעות בבנק מחוץ לישראל יהיה מוגבל מבחינת רשימת הבנקים והסניפים הזמינים ובאיזה ארץ הם נמצאים.
רווחים ועלויות: אתם מעוניינים בניהול תיק השקעות שיציג רווחים. אתם מצפים לתשואות מצד אחד ולמינימום דמי ניהול ועמלות שונות מצד שני. חובה להשוות את ההצעות בין מספר בתי השקעות ולנהל משא ומתן על דמי הניהול והעמלות ולשאול את מנהל תיקי השקעות איך מאפשרים קיזוז הפסדים מהרווחים כדי להקטין את המס.
מקצועיות: מה הרקע של מנהלי בית ההשקעות ואיזה הישגים יש להם. מהיכן מגיע מנהל תיק ההשקעות שלכם ומה נסיונו. איזה הצלחות הוא צבר במהלך השנים. האם הוא עם אצבע על הדופק וינהל את תיק ההשקעות שלכם מקרוב ובתשומת לב.
מדיניות ההשקעה והאם היא מתאימה לאופייכם ורצונותיכם. כדי לא להתבלבל ממילים קשות וניסוחים מסובכים עברו על החומר בבית עם המחשב ומחקר עצמי עד שתבינו מה בדיוק אמרו לכם. וודאו כי ההצעה כוללת פיזור השקעות כדי להקטין את הסיכון וכי ההצעה תואמת לרמת הסיכון שאתם רוצים.
נקודות נוספות להתייחסות, לפי חשיבותן בעיניכם: מגוון אמצעי ההתקשרות עם בית ההשקעות – שיחה טלפונית, מיילים, דרך אפליקציה או צ'אט, קבלת מידע שוטפת לטלפון. מערכות המסחר והכלים הטכנולוגים שמשמשים את בית ההשקעות. מודלי השקעה וגישות השקעה. מדיניות הכוללת שליחת מאמרים ועדכונים והזמנה לכנסים ואירועים.